Държавен вестник, бр. 49, 2013 г., стр. 17

БРОЙ  49	
Д Ъ Р Ж А В Е Н  В Е С Т Н И К 	
СТР.  17  
4. специални изисквания към кандидатите 
и техните проекти, когато има такива;
5. обща продължителност на научноиз-
следователските проекти, които ще бъдат 
финансирани, съобразена с чл. 5;
6. документите за участие в конкурса.
(2) Поканата за участие в конкурсната про-
цедура се публикува в централен ежедневник 
и на интернет страницата на фонда. Тя трябва 
да съдържа информация за обстоятелствата 
по ал. 1.
(3) С решението и заповедта по ал. 1 се 
утвърждават и образците за документи за 
кандидатстване и конкретните условия и ред 
за конкурсната процедура.
(4) За всеки отделен конкурс не по-късно 
от датата на откриването му изпълнителният 
съвет одобрява методика за оценка и класиране 
на кандидатстващите за финансиране проекти.
(5) Образците на документи за кандидат-
стване, конкретните условия и ред за конкурс-
ната процедура по ал. 3, както и методиката 
по ал. 4 се публикуват на интернет страницата 
на фонда.
Чл. 32. Конкурсните научноизследователски 
проекти задължително съдържат:
1. анализ на състоянието на изследванията 
по проблема;
2. цели на проекта, хипотези и подходи за 
постигането им;
3. методи, апаратура и изследователски 
техники;
4. план на изследванията и на дейностите, 
изпълнявани от участниците и членовете на 
научния колектив;
5. очаквани резултати;
6. план за реализация и разпространение 
на резултатите от научноизследователския 
проект;
7. обоснован финансов план.
Чл. 33. Конкурсната процедура включва:
1. допускане до оценяване на подадените 
научноизследователски проекти;
2. разглеждане и оценяване на научноиз-
следователските проекти;
3. класиране на научноизследователските 
проекти;
4. определяне на научноизследователските 
проекти, които ще бъдат финансирани.
Чл. 34. (1) Допускането до оценяване на 
подадените научноизследователски проекти се 
извършва от съответната временна научно-
експертна комисия.
(2) Не се допуска до оценяване научно-
изследователски проект:
1. който е постъпил след определения срок;
2. за който не е представен някой от до-
кументите за участие;
3. за който документите за участие не са 
представени в определения брой, вид или 
форма;
4. когато базовата организация или кан-
дидатът не отговорят на изискванията по 
чл. 30, ал. 3.
(3) В случаите по ал. 2, т. 2 и 3 се определя 
срок не по-дълъг от 5 дни за отстраняване на 
допуснатото несъответствие, за което канди-
датът се уведомява писмено.
Чл. 34а. (1) Комисията по чл. 34 изготвя 
протокол, който съдържа:
1. списък на научноизследователските 
проекти, допуснати до оценяване;
2. списък на научноизследователските про-
екти, които не са допуснати до оценяване, и 
основанията и мотивите за недопускането им.
(2) Вносителите се уведомяват писмено за 
резултатите от допускането не по-късно от 7 
дни от изготвянето на протокола по ал. 1. В 
уведомлението за недопускане до оценяване 
се посочват основанията и мотивите за това.
Чл. 34б. (1) Оценяването и класирането на 
допуснатите до оценяване научноизследова-
телски проекти се организират от съответната 
временна научно-експертна комисия.
(2) Оценяването и класирането се извърш-
ват съобразно критериите по чл. 25 от Закона 
за насърчаване на научните изследвания и 
според методиката по чл. 31, ал. 4.
Чл. 34в. (1) Оценяването на проектите се 
извършва от национални и/или международни 
независими оценители.
(2) Оценителите се определят с решение 
на съответната временна научно-експертна 
комисия от база с данни за оценители, ад-
министрирана от фонда.
(3) В базата данни с оценители се включ-
ват лица:
1. придобили образователна и научна сте-
пен „доктор“ или научна степен „доктор на 
науките“; 
2. които имат активна научна дейност 
най-малко три години преди публикуване на 
поканата по чл. 31, ал. 2, включително и пуб-
ликации в съответната приоритетна област;
3. притежават опит в оценяване на науч-
ноизследователски проекти;
4. притежават опит в изпълнението на 
научноизследователски проекти.
(4) Оценителите се включват в базата данни 
по предложение на български и чуждестран-
ни висши училища и научни организации, 
неправителствени организации на учените, 
научни фондове и международни научни ор-
ганизации и инфраструктури. В базата данни 
се включват и регистрирани оценители на 
Европейската комисия.
(5) Имената на оценителите не се оглася-
ват преди утвърждаване на класирането от 
изпълнителния съвет.
(6) Не може да бъде оценител в определен 
конкурс:
1. лице, което е член на научен колектив, 
подал проектно предложение;